काठमाण्डौ / चाडवाडको मौका छोपेर बजारमा नक्कली नोट पुर्याउने योजनासहित नक्कली नोट छाप्नेहरुलाई प्रहरीले काठमाण्डौका विभिन्न ठाउँमा छापा मारेर पक्राउ गरेको छ । नक्कली नोट ३ लाख ७० हजार सहित राजधानीका विभिन्न ठाउँवाट पाँच जनालाई नक्कली नोट अनि सो बनाउन प्रयोग गर्ने मेशिन र कागजसहित पक्राउ गरीएको महानगरीय प्रहरी परिषर काठमाण्डौले जानकारी गराएको छ ।
प्रहरीले काठमाण्डौको गौशालावाट एक हजार दरका २९ वटा नक्कली नोट सहित दुई जनालाई पक्राउ गरेको थियो । पक्राउ पर्नेमा कागेश्वरी मनहराका २५ वर्षिय शाहिल थापा र २९ वर्षिय बिकाश दोक्चे महर्जन रहेका छन् ।उनिहरुको बयानका आधारमा प्रहरीले काठमाण्डौका विभिन्न ठाउँमा छापा मारेको बताईएको छ । प्रहरीले थप केहिलाई पक्राउ गर्नुका साथै नक्कली नोट बनाउन प्रयोग गरिएका मेशिन समेत बरामद गरेको बताईएको छ ।